# ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ

## ΠΡΟΣΟΜΟΙΩΣΗ ΠΑΝΕΛΛΗΝΙΩΝ ΕΞΕΤΑΣΕΩΝ 2015

### ΟΜΑΔΑ Α

*Για τις προτάσεις από* ***Α.1*** *μέχρι και* ***Α.5,*** *να γράψετε δίπλα σε καθεμία τη λέξη* ***Σωστό*** *αν είναι σωστή, και* ***Λάθος*** *αν είναι λανθασμένη.*

**Α.1** Καταναλωτά αγαθά είναι εκείνα που χρησιμοποιούνται για την άμεση ικανοποίηση των αναγκών των ανθρώπων, δηλαδή για κατανάλωση.

**Α.2** Όταν το οριακό προϊόν είναι μεγαλύτερο από το μέσο, το μέσο προϊόν αυξάνεται με την αύξηση της εργασίας, ενώ όταν το οριακό προϊόν είναι μικρότερο από το μέσο, το μέσο προϊόν μειώνεται με την αύξηση της εργασίας.

**Α.3** Οι καλές καιρικές συνθήκεςγια την παραγωγή των αγαθών αυξάνουν την προσφορά και μετατοπίζουν την καμπύλη προσφοράς προς τα πάνω και δεξιά.

**Α.4** Στην ανάλυση του οικονομικού συστήματος και της λειτουργίας της αγοράς, γίνεται συνήθως η υπόθεση ότι τα οικονομούντα άτομα, δηλαδή τα νοικοκυριά και οι επιχειρήσεις, έχουν πλήρη γνώση των δεδομένων που επικρατούν.

**Α.5** Όταν βρισκόμαστε σε σημείο αριστερά του μέσου Μ της ευθείας καμπύλης ζήτησης ενός αγαθού, μια αύξηση στην τιμή του αγαθού θα οδηγήσει σε μείωση των συνολικών εσόδων των παραγωγών.

**Μονάδες 15**

*Για τις προτάσεις* ***Α.6*** *και* ***Α.7*** *να βάλετε σε κύκλο το γράμμα που αντιστοιχεί στη σωστή απάντηση.*

**Α.6** Στο σημείο ισορροπίας της αγοράς ενός αγαθού έχουμε Es=1,5. Στη συνέχεια, λόγω μείωσης του αριθμού των καταναλωτών μεταβάλλεται κατά 15% η ποσότητα ισορροπίας του αγαθού. Αυτό έχει ως αποτέλεσμα η τιμή ισορροπίας να:

**α.** αυξηθεί κατά 30%.

**β.** μειωθεί κατά 30%.

**γ.** αυξηθεί κατά 10%.

**δ.** μειωθεί κατά 10%.

**Μονάδες 5**

**Α.7** Όταν σε μια επιχείρηση έχουμε αύξηση του προϊόντος ανά μία μονάδα κάθε φορά, τότε ισχύει:

**α.** Q2 = Q1 + MC2.

**β.** Q2 = Q1 - MC1.

**γ.** Q1 = Q2 + MC1**.**

**δ.** Q1 = Q2 - MC2.

**Μονάδες 5**

### ΟΜΑΔΑ Β

**Β.1** Αναλύστε λεπτομερειακά αυτό το οποίο χαρακτηρίζουμε ως το Κύριο Οικονομικό Πρόβλημα.

**Μονάδες 12**

**Β.2** Εξηγήστε γιατί το κράτος επιβάλλει κατώτατες τιμές (Μονάδες 3) και τον τρόπο με τον οποίο αυτή επιδρά στην αγορά ενός προϊόντος (Μονάδες 7), χρησιμοποιώντας και κατάλληλο διάγραμμα (Μονάδες 3).

**Μονάδες 13**

### ΟΜΑΔΑ Γ

Τα δεδομένα του πίνακα που ακολουθεί αναφέρονται σε μια επιχείρηση Α η οποία λειτουργεί στη βραχυχρόνια περίοδο. Δίδεται ότι στον 4ο εργάτη το προϊόν ανά μονάδα εργασίας είναι μέγιστο. Επίσης, η επιχείρηση χρησιμοποιεί δύο μεταβλητούς παραγωγικούς συντελεστές, εργασία και πρώτες ύλες, και είναι γνωστό ότι για κάθε μονάδα παραγωγής απαιτούνται πρώτες ύλες αξίας 10 χρηματικών μονάδων.

|  |  |  |  |  |  |  |
| --- | --- | --- | --- | --- | --- | --- |
| **L** | **Q ή TP** | **AP** | **MP** | **VC** | **AVC** | **MC** |
| 2 | 25 | 12,5 | 15 | 10.250 | 410 | 343,3 |
| 3 |  | 15 | 20 | 15.450 | 343,3 |  |
| 4 |  |  |  | 20.600 | 343,3 | 343,3 |
| 5 | 70 |  | 10 |  |  | 510 |
| 6 |  |  | 5 | 30.750 | 410 | 1.010 |

**Γ.1** Να μεταφέρετε τον πίνακα στο τετράδιό σας και να συμπληρώσετε τα κενά του, παρουσιάζοντας όλους τους σχετικούς υπολογισμούς.

**Μονάδες 8**

**Γ.2** Να υπολογίσετε ποια είναι η αμοιβή του μεταβλητού συντελεστή εργασία (Μονάδες 2) και να εξηγήσετε από ποιο επίπεδο εργασίας και μετά εμφανίζεται ο νόμος της φθίνουσας ή μη ανάλογης απόδοσης (Μονάδες 2).

**Μονάδες 4**

**Γ.3**  Αν η επιχείρηση παράγει 72 μονάδες προϊόντος και θέλει να μειώσει το κόστος της κατά 4.570 χρηματικές μονάδες, πόσες μονάδες προϊόντος πρέπει να μειώσει την παραγωγή της συνολικά;

**Μονάδες 5**

**Γ.4** Να κατασκευαστεί ο πίνακας προσφοράς της επιχείρησης Α.

**Μονάδες 2**

Έστω τώρα, ότι δίνεται ο παρακάτω πίνακας προσφοράς μιας επιχείρησης Β η οποία επίσης λειτουργεί στη βραχυχρόνια περίοδο. Ο μοναδικός μεταβλητός παραγωγικός συντελεστής της είναι η εργασία, η αμοιβή (W) της οποίας είναι 5.050 χρηματικές μονάδες:

|  |  |
| --- | --- |
| **Τιμή**  **(Ρ)** | **Προσφερόμενη**  **ποσότητα (QS)** |
| 510 | 60 |
| 1.010 | 65 |

**Γ.5** Εάν για την παραγωγή των 65 μονάδων προϊόντος η επιχείρηση χρησιμοποιεί 5 εργάτες, να υπολογίσετε το μεταβλητό κόστος των 60 μονάδων παραγωγής της.

**Μονάδες 4**

**Γ.6** Με δεδομένο ότι οι επιχειρήσεις Α και Β αποτελούν το σύνολο της αγοράς του προϊόντος, να σχεδιάσετε **(όχι στο μιλιμετρέ)** την αγοραία καμπύλη προσφοράς.

**Μονάδες 2**

**ΟΜΑΔΑ Δ**

Δίδονται τα παρακάτω δεδομένα της αγοράς ενός αγαθού, του οποίου οι συναρτήσεις ζήτησης και προσφοράς είναι γραμμικές:

|  |  |  |  |  |
| --- | --- | --- | --- | --- |
| **Τιμή**  **(Ρ)** | **Συνολικά**  **έσοδα** | **Πλεόνασμα** | **Ελαστικότητα**  **Ζήτησης**  **(ED)** | **Ελαστικότητα**  **Προσφοράς (ES)** |
| 10 | 1.000 | 100 | -0,5 | 1 |

**Δ.1** Να βρεθούν οι συναρτήσεις ζήτησης και προσφοράς του αγαθού.

**Μονάδες 6**

**Δ.2** Να προσδιορίσετε την τιμή και την ποσότητα ισορροπίας.

**Μονάδες 3**

**Δ.3** Αν το κράτος θέλοντας να προστατέψει τους παραγωγούς επιβάλλει τιμή η οποία διαφέρει από την τιμή ισορροπίας κατά 4 χρηματικές μονάδες, να βρεθούν:

**α)** Η επιβάρυνση του κρατικού προϋπολογισμού (Μονάδες 3) και

**β)** Η ποσοστιαία μεταβολή των συνολικών εσόδων των παραγωγών από το σημείο ισορροπίας (Μονάδες 2).

**Μονάδες 5**

**Δ.4** Στη συνέχεια, λόγω αύξησης 10% του εισοδήματος των καταναλωτών, η ζήτηση μεταβάλλεται κατά 20%. Με δεδομένο ότι το αγαθό είναι κατώτερο να προσδιοριστεί η νέα συνάρτηση ζήτησης και να υπολογιστεί η EY στο αρχικό σημείο ισορροπίας.

**Μονάδες 5**

**Δ.5** Να απεικονίσετε στο ίδιο διάγραμμα **(στο μιλιμετρέ)** τις δύο καμπύλες ζήτησης την καμπύλη προσφοράς, την αρχική θέση ισορροπίας και το πλεόνασμα που προέκυψε από την κρατική παρέμβαση.

**Μονάδες 6**

**(Στους υπολογισμούς των ασκήσεων να διατηρήσετε μόνο ένα δεκαδικό ψηφίο)**

**ΚΑΛΗ ΕΠΙΤΥΧΙΑ!!!**